विमलासँगको वियोगपछि अरुणले आफनो जीवनसँग मेल खाने 'चोट के हो व्यथा के हो..', 'जति माया लाए पनि..' जस्ता चर्चित गीत गाए। विमलाको दोश्रो विवाहले विक्षिप्त बनेका अरुणले केही समयपछि ललितपुर निवासी मुना केसीसँग परिवारको सहमति बिना नै दोश्रो विवाह गरे। अविभावकको इच्छा विपरीतको विवाह भएकाले विवाहपछि पनि उनको पारिवारिक असहमति हट्न सकेन। ३७ सालमा अरुणका बुवा र ३९ सालमा आमाको देहावसान भयो।
